b'\n_START_ARTICLE_\nMinjan\n_START_PARAGRAPH_\nMinjan (hebrejsko \xd7\x9e\xd7\xa0\xd7\x99\xd7\x9f\xe2\x80\x8e) je kvorum desetih Judov starih nad trinajst let, ki je nujen za javne molitvene obrede in branje besedil Tore. Pravoverni Judi tradicionalno priznavajo minjan sestoje\xc4\x8d iz desetih mo\xc5\xa1kih predstavnikov, medtem ko Konzervativno in Reformirano judovstvo za minjan priznava tudi \xc5\xbeenske udele\xc5\xbeenke.\n_START_SECTION_\nIzvor\n_START_PARAGRAPH_\nObstaja ve\xc4\x8d razlag razvoja kvorumske kvote med Judi. Ena od teh se opira na Abrahamovo pro\xc5\xa1njo za pogubljeno Sodomo. Ta se je pogajal z Bogom o \xc5\xa1tevilu pravi\xc4\x8dnih prebivalcev, ki bi re\xc5\xa1ili Jeruzalem pred uni\xc4\x8denjem. Abraham je predlagal \xc5\xa1tevilo petdeset, pri desetih pa se je nehal pogajati. Menil je, da manj kakor deset ne pomeni pravi\xc4\x8dne skupnosti niti v najbolj sprijenem mestu.\n_START_SECTION_\nDana\xc5\xa1nji pomen\n_START_PARAGRAPH_\nJudovske sekte pomen minjana dandanes medsebojno razlagajo druga\xc4\x8dno. Ortodoksne skupnosti pri kvorumu ne upo\xc5\xa1tevajo \xc5\xbeensk, v ve\xc4\x8dini liberalnej\xc5\xa1ih sinagog pa so upo\xc5\xa1tevane.'